
ELŐTERJESZTÉS



Óbarok Község Önkormányzat Képviselő-testületének
2026. szeptember 22. napjára összehívott 
rendes, nyílt ülésére









Előterjesztés címe és tárgya: 
A települési támogatás keretében nyújtott pénzbeli- és természetben nyújtott szociális ellátásokról szóló 18/2020. (IX. 30.) önkormányzati rendelet módosításáról


Tárgykört rendező jogszabály:
- a szociális igazgatásról és szociális ellátásokról szóló 1993. évi III. törvény
- Magyarország helyi önkormányzatairól szóló 2011. évi CLXXXIX. törvény









Előterjesztő:			Mészáros Kartal polgármester
Az előterjesztést készítette: 	Dr. Fehér Diána aljegyző
				Freész Józsefné jegyzőkönyvvezető




Tisztelt Képviselő-testület!

Az Óbarki Kisvakond Óvodában a 2026/2027-es nevelési évre vonatkozóan a szülő által az étkezés igénybevételére vonatkozóan egy gyermek számára kérték a diétás étrend biztosítását a gyermek egészségi állapotára tekintettel. A kérelemhez orvosi igazolást mellékeltek. Az igazolás visszavonásig érvényes.

A diéta megnevezése:
BNO-kód:T7840
tejfehérjementes, tejcukormentes vagyis tejmentes

A gyermek étkeztetését a szülői igény alapján biztosítani szükséges!

Mivel a jelenlegi szolgáltató nem vállalta ennek biztosítását és a környező települések konyhái sem, így a szülő bevonásával a fenntartó egyéb módon történő támogatásával biztosítható a gyermek óvodai étkeztetése. 

Kérem a Tisztelt Képviselőket, hogy az előterjesztésemet tárgyalják meg és a rendelet-tervezetet elfogadni szíveskedjenek.


Óbarok, 2026. szeptember 18.
Tisztelettel:
		Mészáros Kartal
 		   polgármester 

Óbarok Község Önkormányzat Képviselő-testületének .../.... (...) önkormányzati rendelete
a települési támogatás keretében nyújtott pénzbeli- és természetben nyújtott szociális ellátásokról szóló 18/2020. (IX. 30.) önkormányzati rendelet módosításáról
[1] Óbarok Község Önkormányzat Képviselő-testületének célja jelen rendelet módosítással az Óbarki Kisvakond Óvodába járó speciális étkeztetésre szoruló gyermekek települési támogatására vonatkozó rendelkezések megállapítása.
[2] Óbarok Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 26. §-ában, 32. § (3) bekezdésében, 32. § (1) bekezdésében, 45. § (1) bekezdésében, a 48. § (4) bekezdésében és a 132. § (4) bekezdés g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:
1. §
A települési támogatás keretében nyújtott pénzbeli- és természetben nyújtott szociális ellátásokról szóló 18/2020 (IX.30.) önkormányzati rendelet a következő 9/A. §-sal egészül ki:
„9/A. §
(1) Speciális étkeztetésre szoruló, óvodai nevelésben részesülő gyermekre tekintettel a gyermek családja részére a speciális étkeztetés szükségességét megállapító szakorvosi igazolás érvényességi idejére, de legfeljebb nevelési év időtartamára a Képviselő-testület havi 30.000,-Ft összegű támogatást nyújt, amennyiben a gyermek családja a gyermekek védelméről és a gyámügyi igazgatásról szóló 1997.évi XXXI. törvény 21/B. § (1) bekezdés a) pontja alapján ingyenes gyermekétkeztetésben részesül.
(2) A támogatás kifizetése minden hónap 10. napjáig történik a kérelmező bankszámlaszámára.
(3) A speciális étkeztetési rendszeres települési támogatás iránti kérelmeket a 8. melléklet szerinti formanyomtatványon kell benyújtani.
(4) A támogatás iránti kérelemhez mellékelni kell:
a)	az ingyenes gyermekétkeztetésre való jogosultságot igazoló dokumentumo(ka)t
b)	a kérelem benyújtásakor érvényes a speciális étkezés szükségességét megállapító szakorvosi igazolást.”
2. §
A települési támogatás keretében nyújtott pénzbeli- és természetben nyújtott szociális ellátásokról szóló 18/2020 (IX.30.) önkormányzati rendelet az 1. melléklet szerinti 8. melléklettel egészül ki.
3. §
Ez a rendelet 2026. október 1-jén lép hatályba.


      Mészáros Kartal                  				  		Dr. Sisa András
       polgármester						         		        jegyző

Záradék:
Ez a rendelet a mai napon kihirdetésre került a Felcsúti Közös Önkormányzati Hivatal www.felcsutihivatal.hu honlapján a helyben szokásos módon.

Kelt: Óbarok, 2026. szeptember
										Dr. Sisa András 
										        jegyző 
 
1. melléklet az .../... . (... . ... .) önkormányzati rendelethez
„8. melléklet a 18/2020 (IX.30.) önkormányzati rendelethez
(A melléklet szövegét a(z) 4.ET_mell_kérelem_ települési_támogatás_rendelet_mód.pdf elnevezésű fájl tartalmazza.)”

Végső előterjesztői indokolás
Óbarok Község Önkormányzat Képviselő-testülete az Óbarki Kisvakond Óvodába járó speciális étkeztetésre szoruló gyermekek szüleinek anyagi támogatását segíti elő.

